Rengdama šį deleguotąjį aktą Komisija surengė daugiau nei 20 atitinkamos ekspertų grupės susitikimų, per kuriuos deleguotojo reglamento projektą aptarė valstybių narių ekspertai, taip pat Europos Parlamento ir EDPPI stebėtojai.

Be to, EDPPI, 2012 m. rugsėjo mėn. gavusi Komisijos įgaliojimą, pradėjo viešas konsultacijas dėl savo tam tikroms ilgalaikėms investicijoms keliamų kapitalo reikalavimų suderinimo ir struktūros ataskaitos, kuri priimta 2013 m. gruodžio mėn.

Be to, pakeitimu buvo numatyti pokyčiai, susiję su Europos ilgalaikių investicijų fondais (ELTIF), pereinamojo laikotarpio priemonėmis, taikomomis nuosavybės vertybiniams popieriams, ir daugiašalėmis prekybos sistemomis (DPS). Aktu taip pat buvo padaryti tam tikri pakeitimai ir pataisymai, skirti 2014 m. deleguotojo akto „Mokumas II“ redakcinio pobūdžio klaidoms ištaisyti.

Kol kas Komisija nepasinaudojo įgaliojimu priimti deleguotuosius aktus dėl Direktyvos III priede (išskyrus atitinkamai A, B, ir C dalių 28 ir 29 punktus) pateikto įmonių teisinio statuso rūšių sąrašų. Komisija nėra gavusi valstybių narių prašymų, susijusių su šiuo sąrašu.

Be to, Komisija atskirai priėmė aktus, kuriais ištaisomos deleguotojo akto redakcijos kai kuriomis kalbomis.

Be to, a punktu buvo pasinaudota priimant deleguotojo akto „Mokumas II“ 2017 m. pakeitimą, susijusį su infrastruktūros įmonėmis.

Be to, naudojantis šiuo įgaliojimu deleguotojo akto „Mokumas II“ 2015 m. pakeitimu, susijusiu su infrastruktūros projektais, ir redakcijos vokiečių kalba ištaisymo aktu buvo ištaisyta neesminė redakcinio pobūdžio klaida.

Įgaliojimu priimti deleguotuosius aktus dėl 86 straipsnio 1 dalies a–i punktų, susijusių su tam tikrais direktyvos „Mokumas II“ 77, 77b, 77c, 77d, 80 ir 82 straipsnių aspektais, buvo pasinaudota priimant 2014 m. deleguotąjį aktą „Mokumas II“. Be to, 2017 m. Komisija priėmė aktą, kuriuo buvo ištaisytos deleguotojo akto „Mokumas II“ redakcijos bulgarų, čekų, estų, graikų, kroatų, lietuvių, maltiečių, prancūzų, rumunų, slovakų ir švedų kalbomis dėl 86 straipsnio 1 dalies e punktu suteikiamų įgaliojimų.

Direktyvos „Mokumas II“ 97 straipsnio 1 dalyje minimas nuosavų lėšų elementų sąrašas buvo nustatytas 2014 m. deleguotajame akte „Mokumas II“. Be to, šis klausimas buvo sprendžiamas ir redakcijos vokiečių kalba ištaisymo akte.

12)99 straipsnis

Įgaliojimais dėl nuosavų lėšų tinkamumo, kurie numatyti direktyvos „Mokumas II“ 99 straipsnyje, buvo pasinaudota priimant 2014 m. deleguotąjį aktą „Mokumas II“.

13)109a straipsnis

Komisija papildomus 109a straipsnio 5 dalyje minimus kriterijus nustatė 2014 m. deleguotajame akte „Mokumas II“. Be to, šis klausimas buvo sprendžiamas ir redakcijos vokiečių kalba ištaisymo akte.

14)111 straipsnis

Įgaliojimais dėl standartinės formulės (111 straipsnio 1 dalies a–f ir g–q punktai) buvo pasinaudota priimant 2014 m. deleguotąjį aktą „Mokumas II“. Deleguotojo akto „Mokumas II“ 2015 m. pakeitimas, susijęs su infrastruktūros projektais, ir 2017 m. pakeitimas, susijęs su infrastruktūros įmonėmis, buvo grindžiami 111 straipsnio 1 dalies b, c ir m punktuose nustatytais įgaliojimais.

Be to, redakcijos vokiečių kalba ištaisymo akto teisinis pagrindas buvo 111 straipsnio 1 dalies a–c punktai, 111 straipsnio 1 dalies f punktas, 111 straipsnio 1 dalies h punktas, 111 straipsnio 1 dalies k punktas, 111 straipsnio 1 dalies l punktas ir 111 straipsnio 1 dalies o punktas, o 2017 m. redakcijų įvairiomis kalbomis ištaisymo akto vienas iš teisinių pagrindų buvo 111 straipsnio 1 dalies c punktas.

111 straipsnio 1 dalies fa punkto įgaliojimu kol kas pasinaudota nebuvo. Todėl reikalavimus atitinkančių pagrindinių sandorio šalių pozicijoms taikomi kapitalo reikalavimai yra tokie patys, kaip taikomi pozicijoms kitų sandorio šalių atžvilgiu. 2016 m. liepos 18 d. Komisija EDPPI pateikė kvietimą teikti rekomendacijas dėl konkretaus reikalavimus atitinkančių pagrindinių sandorio šalių pozicijoms taikomo metodo sukūrimo. Tikimasi, kad EDPPI rekomendacijas pateiks 2018 m. vasario mėn., o Komisija jomis remdamasi galės nuspręsti, ar pasinaudoti įgaliojimu.

15)114, 127 ir 130 straipsniai